María Capovilla

María Esther de Capovilla (14. september 1889 Ecuador Guayaquil – 27. august 2006 Guayaquil) oli alates 2004. aasta maist kuni oma surmani maailma vanim inimene, kelle vanus oli dokumenteeritud. Ta elas 116 aastat ja 11 kuud vanaks.

Tema vanust tunnistas Guinnessi rekordite raamat alles 9. detsembril 2005. Enne seda peeti vanimaks inimeseks ameeriklannat Elizabeth Boldenit ja kuni oma surmani 20. augustil 2005 hollandlannat Hendrikje Van Andel-Schipperit.

Maria Esther de Capovilla sündis Maria Ester Heredia Lecaro nime all koloneli tütrena ja kuulus kõrgklassi. Ta abiellus 1917 ohvitseri, itaallase Antonio Capovillaga (1864–1949), kes oli Ecuadori kolinud 1910. Neil oli 5 last, kellest 3 nooremat olid ema surma ajal elus.

Maria Esther de Capovilla ei suitsetanud ega tarvitanud kanget alkoholi kunagi. 100-aastaselt oli ta suremas, aga paranes ja hiljem oli täitsa hea tervise juures.

Ta elas oma vanema tütre Hilda ja oma väimehe juures.

Kategooria:Ecuadori inimesed
Kategooria:Ülipikaealised
Kategooria:Sündinud 1889
Kategooria:Surnud 2006